title: A Bizottság 2010/67/EU irányelve ( 2010. október 20. ) a színezékeken és édesítőszereken kívüli egyéb élelmiszer-adalékanyagok különleges tisztasági követelményeinek megállapításáról szóló 2008/84/EK irányelv módosításáról  EGT-vonatkozású szöveg

text:
               21.10.2010

               HU

               Az Európai Unió Hivatalos Lapja

               L 277/17

         A BIZOTTSÁG 2010/67/EU IRÁNYELVE
   (2010. október 20.)
   a színezékeken és édesítőszereken kívüli egyéb élelmiszer-adalékanyagok különleges tisztasági követelményeinek megállapításáról szóló 2008/84/EK irányelv módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 30. cikke (5) bekezdésére,
   az élelmiszerügyi tudományos bizottsággal és az Európai Élelmiszerbiztonsági Hatósággal folytatott konzultációt követően,
   mivel:

               (1)

               A színezékeken és édesítőszereken kívüli egyéb élelmiszer-adalékanyagok különleges tisztasági követelményeinek megállapításáról szóló, 2008. augusztus 27-i 2008/84/EK bizottsági irányelv (2) meghatározza a színezékeken és édesítőszereken kívüli egyéb élelmiszer-adalékanyagokról szóló, 1995. február 20-i 95/2/EK európai parlamenti és tanácsi irányelvben (3) említett adalékanyagokra vonatkozó speciális tisztasági követelményeket.

               (2)

               Az 1333/2008/EK rendelet 30. cikke (4) bekezdésének rendelkezései értelmében az e cikk (1)–(3) bekezdéseinek alkalmazási körébe tartozó élelmiszer-adalékanyagok előírásait – köztük a 95/2/EK irányelv szerint engedélyezettekét is – az élelmiszer-adalékanyagok, az élelmiszerenzimek és az élelmiszer-aromaanyagok egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletnek (4) megfelelően akkor kell elfogadni, amikor az élelmiszer-adalékanyagok e bekezdéseknek megfelelően bekerülnek a vonatkozó mellékletekbe.

               (3)

               Mivel a listák még nem készültek el, valamint annak biztosítására, hogy a 95/2/EK irányelv mellékleteinek a 31. cikk szerinti módosítása hatályos legyen és az így engedélyezett adalékanyagok eleget tegyenek a biztonságos felhasználás feltételeinek, módosítani kell a 2008/84/EK irányelvet.

               (4)

               A szén-dioxidra (E 290) vonatkozó bejegyzést ki kell igazítani az „olajtartalom” koncentrációja tekintetében, figyelembe véve az élelmiszer-adalékanyagokkal foglalkozó közös szakértői bizottság (JECFA) által kidolgozott Codex Alimentarius előírásait és a Nemzetközi Szabványügyi Testület (ISO) dokumentumait (pl. ISO 6141).

               (5)

               Az Európai Élelmiszerbiztonsági Hatóság (a továbbiakban: Hatóság) értékelte az élelmiszerekben antioxidánsként használt rozmaringkivonatok biztonságosságára vonatkozó információkat. A rozmaringkivonatok a Rosmarinus officinalis L. növényből származnak, és számos összetevőt tartalmaznak, amelyek antioxidáns hatást fejtenek ki (elsősorban fenolos savak, flavonoidok, diterpenoidok és triterpének). Indokoltnak tűnik előírásokat elfogadni az élelmiszerekben felhasználható, a 95/2/EK irányelv szerint új élelmiszer-adalékanyagként engedélyezett rozmaringkivonatokra, amelyeket az E 392 szám jelöl. Számos oldószeres extrakciót (etanolos, acetonos és hexános) és szuperkritikus szén-dioxidos extrakciót alkalmazó gyártási eljárást jelentettek.

               (6)

               A szója-hemicellulózt (E 426) 2003-ban értékelte az élelmiszerügyi tudományos bizottság (5), és jelenleg a 95/2/EK irányelv engedélyezi az EU-ban. Jelenleg a szója-hemicellulóznak egy újfajta változatát állítják elő, amely a 2008/84/EK irányelv E 426-ra vonatkozó valamennyi előírásának megfelel, kivéve hogy az újfajta szója-hemicellulóz kivonatának tisztításához kicsapószerként az etanol technológiailag szükséges. Következésképpen az E 426 végtermék, amely külső megjelenését tekintve különbözik egy porlasztott-szárított fehér portól, maradékanyagként etanolt is tartalmazhat, legfeljebb 2 % koncentrációban. Az etanol extrakciós oldószerként történő alkalmazását a nyersanyagok, élelmiszerek, élelmiszer-összetevők, illetve élelmiszer-alkotóelemek feldolgozása során a 2009/32/EK európai parlamenti és tanácsi irányelv (6) a helyes gyártási gyakorlattal összhangban engedélyezi.

               (7)

               A Hatóság megvizsgálta a zselésítőanyagként és sűrítőanyagként alkalmazandó új élelmiszer-adalékanyagnak, a kasszia-guminak a biztonságosságára vonatkozó információkat, és 2006. szeptember 26-án véleményt (7) adott ki e tárgyban. A Hatóság úgy értékelte, hogy a kasszia-guminak a meghatározott feltételek mellett történő felhasználása nem jelent biztonsági kockázatot. Ezért helyénvaló előírásokat meghatározni az említett, E 427 számmal ellátott új élelmiszer-adalékanyagra.

               (8)

               A hidroxipropil-cellulózra (E 463) vonatkozó bejegyzést módosítani kell az előírásokban a tartalom vonatkozásában előforduló hiba kijavítása érdekében. A „Legalább 80,5 % hidroxipropil-csoport” szöveg helyesen: „Legfeljebb 80,5 % hidroxipropil-csoport”. Ezért aktualizálni kell a jelenlegi előírásokat.

               (9)

               A hidrogénre (E 949) vonatkozó bejegyzést javítani kell, hogy a tartalomra és a tisztaságra vonatkozó szakaszokban feltüntetett koncentrációszintek összhangban legyenek. Ebből kifolyólag a nitrogénkoncentráció értékét is javítani kell.

               (10)

               A Hatóság megvizsgálta az étrend-kiegészítők filmbevonataként alkalmazandó új élelmiszer-adalékanyagnak, a polivinil-alkoholnak (PVA) a biztonságosságára vonatkozó információkat, és 2005. december 5-én véleményt (8) adott ki e tárgyban. A Hatóság szerint a PVA kapszula vagy tabletta formájú étrend-kiegészítők filmbevonataként történő felhasználása nem vet fel biztonsági aggályokat. Ezért helyénvaló előírásokat meghatározni az E 1203 számmal ellátott polivinil-alkoholra, amelynek élelmiszer-adalékanyagként történő felhasználását a 95/2/EK irányelv engedélyezte.

               (11)

               A Hatóság megvizsgálta hat polietilénglikol-termék (PEG 400, PEG 3000, PEG 3350, PEG 4000, PEG 6000, PEG 8000) étrend-kiegészítő termékek filmbevonataként történő felhasználásának biztonságosságára vonatkozó információkat, és 2006. november 28-án véleményt (9) adott ki e tárgyban. A Hatóság megállapította, hogy az említett polietilén-glikol termékek étrend-kiegészítő tabletták és kapszulák filmbevonatának fényezőanyagaként történő felhasználása a tervezett alkalmazási körülmények között biztonsági szempontból nem ad okot aggodalomra. Az összes említett polietilén-glikol termékhez egyetlen új E-számot rendeltek, nevezetesen az E 1521-et. Ezért helyénvaló előírásokat elfogadni az említett hat polietilén-glikol termékre, és együttesen kezelni őket, egy bejegyzés alatt. Következésképpen a 2008/84/EK irányelv polietilén-glikol 6000-re vonatkozó jelenlegi előírásait aktualizálni kell.

               (12)

               Az EFSA megvizsgálta egy, a trombin és a szarvasmarhából és/vagy sertésből származó fibrinogén együttes hatására alapozott enzimkészítmény – mint élelmiszer rekonstruálására alkalmas új élelmiszer-adalékanyag – felhasználásának biztonságosságát, és 2005. április 26-án kiadott véleményében (10) arra a következtetésre jutott, hogy a véleményben vázolt módon gyártott enzimkészítmény ilyenfajta felhasználása biztonsági szempontból nem ad okot aggodalomra. Az Európai Parlament ugyanakkor a színezékeken és édesítőszereken kívüli egyéb élelmiszer-adalékanyagokról szóló 95/2/EK európai parlamenti és tanácsi irányelv mellékleteinek módosításáról szóló bizottsági irányelvjavaslathoz fűzött, 2010. május 19-i állásfoglalásában úgy ítélte meg, hogy az enzimkészítménynek a élelmiszerek stabilizálásához felhasznált élelmiszer-adalékanyagként történő felvétele a 95/2/EK irányelv IV. mellékletébe nem egyeztethető össze az 1333/2008/EK rendelet szándékával és tartalmával, mivel nem teljesíti az 1333/2008/EK rendelet 6. cikkében lefektetett általános feltételeket, különösen a 6. cikk (1) bekezdésének c) pontjában előírtakat.

               (13)

               Figyelembe kell venni a Codex Alimentariusban közzétett, JECFA által kidolgozott előírásokat és analitikai módszereket az adalékanyagokra. Mégpedig úgy, hogy ahol szükséges, a konkrét tisztasági követelményeket hozzá kell igazítani az érintett nehézfémek egyedi határértékeihez.

               (14)

               A 2008/84/EK irányelvet ezért ennek megfelelően módosítani kell.

               (15)

               Az ezen irányelvben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket,

         ELFOGADTA EZT AZ IRÁNYELVET:
   1. cikk
   A 2008/84/EK irányelv I. melléklete ezen irányelv mellékletének megfelelően módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási intézkedéseket, amelyek szükségesek ahhoz, hogy ennek az irányelvnek legkésőbb 2011. március 31-i hatállyal megfeleljenek. E rendelkezések szövegét haladéktalanul megküldik a Bizottságnak.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   (2)   A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket ezen irányelv tárgykörében fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2010. október 20-án.

            a Bizottság részéről

            az elnök

         José Manuel BARROSO

      (1)  HL L 354., 2008.12.31., 16. o.

      (2)  HL L 253., 2008.9.20., 1. o.

      (3)  HL L 61., 1995.3.18., 1. o.

      (4)  HL L 354, 2008.12.31., 1. o.

      (5)  Az élelmiszerügyi tudományos bizottság 2003. április 4-én közzétett véleménye a szója-hemicellulózról (Opinion of the Scientific Committee on Food on Soybean Hemicellulose) (SCF/CS/ADD/EMU/185 végleges).

      (6)  HL L 141., 2009.6.6., 3. o.

      (7)  Az élelmiszer-adalékanyagok, aromák, technológiai segédanyagok és az élelmiszerekkel érintkezésbe kerülő anyagok tudományos testületének a Bizottság kérésére készített szakvéleménye a kasszia-gumi élelmiszer-adalékanyagként való felhasználásáról, The EFSA Journal (2006) 389, 1–16. o.

      (8)  Az élelmiszer-adalékanyagok, aromák, technológiai segédanyagok és az élelmiszerekkel érintkezésbe kerülő anyagok tudományos testületének a Bizottság kérésére készített szakvéleménye a polivinil-alkohol étrend-kiegészítők filmbevonataként való felhasználásáról, The EFSA Journal (2005) 294, 1. o.

      (9)  Az élelmiszer-adalékanyagok, aromák, technológiai segédanyagok és az élelmiszerekkel érintkezésbe kerülő anyagok tudományos testületének a Bizottság kérésére készített szakvéleménye a polietilén-glikol étrend-kiegészítő termékek filmbevonataként való felhasználásáról, The EFSA Journal (2006) 414, 1. o.

      (10)  Az élelmiszer-adalékanyagok, aromák, technológiai segédanyagok és az élelmiszerekkel érintkezésbe kerülő anyagok tudományos testületének a Bizottság kérésére készített szakvéleménye a trombin és a szarvasmarhák és/vagy sertések vérplazmájából izolált fibrinogén együttes hatására alapozott enzimkészítmény élelmiszer-adalékanyagként való felhasználásáról élelmiszerek összeállításánál. The EFSA Journal (2005) 214, 1. o.

      MELLÉKLET
      A 2008/84/EK irányelv I. melléklete a következőképpen módosul:

                  1.

                  Az E 290 szén-dioxidra vonatkozó szakaszban az „olajtartalom” albejegyzés helyébe a következő szöveg lép:

                              „Olajtartalom

                              Legfeljebb 5 mg/kg”

                  2.

                  Az E 385 adalékanyagra vonatozó szakaszt követően a következő, E 392 rozmaringkivonatokra vonatkozó szakaszt kell beilleszteni:
                  „E 392 ROZMARINGKIVONATOK

                  ÁLTALÁNOS ELŐÍRÁS

                                 Szinonima

                              Rozmaringlevél-kivonat (antioxidáns)

                                 Meghatározás

                              A rozmaringkivonatok számos összetevőt tartalmaznak, amelyek antioxidáns hatása bizonyított. Ezen összetevők alapvetően a fenolsavak, a flavonoidok és a diterpenoidok osztályaihoz tartoznak. Az antioxidáns vegyületek mellett a kivonatok triterpéneket és szerves oldószerből kivonható anyagokat is tartalmazhatnak, amelyek pontos meghatározását a következő előírás tartalmazza

                              EINECS

                              283-291-9

                              Kémiai név

                              Rozmaringkivonat (Rosmarinus officinalis)

                                 Leírás

                              A rozmaringlevélkivonat-antioxidánst a Rosmarinus officinalis leveleiből vonják ki élelmiszerekhez engedélyezett oldószerekkel. A kivonatokat ezt követően színteleníthetik és szagtalaníthatják. A kivonatok standardizálhatók

                                 Azonosítás

                              Antioxidáns referenciavegyületek: fenolos diterpének

                              Karnozolsav (C20H28O4) és karnozol (C20H26O4) (amelyek az összes fenolos diterpén legalább 90 %-át teszik ki)

                              Legfontosabb illékony referenciaanyagok

                              borneol, bornil-acetát, kámfor, 1,8-cineol, verbenon

                              Sűrűség

                              > 0,25 g/ml

                              Oldhatóság

                              Vízben nem oldódik

                                 Tisztaság

                              Szárítási veszteség

                              < 5 %

                              Arzén

                              Legfeljebb 3 mg/kg

                              Ólom

                              Legfeljebb 2 mg/kg

                  1.   Szárított rozmaringlevélből acetonos extrakcióval előállított rozmaringkivonatok

                                 Leírás

                              A rozmaringkivonatokat szárított rozmaringlevélből acetonos extrakcióval, szűréssel, tisztítással és az oldószer elpárologtatásával állítják elő, majd szárítással és szitálással egy finom port vagy folyadékot nyernek

                                 Azonosítás

                              Antioxidáns referenciavegyület-tartalom

                              ≥ 10 % (m/m), összes karnozolsavban és karnozolban kifejezve

                              Antioxidáns/illóanyag aránya

                              (a teljes karnozolsav- és karnozoltartalom (m/m) %-a) ≥ 15
                              (az alapvető illékony referenciaanyagok (m/m) %-a)*
                              (* a kivonatban lévő teljes illóanyag-tartalom gázkromatográfiás – tömegspektrométeres detektorral (GC-MSD) mért százalékos értéke

                              Oldószermaradék

                              Aceton legfeljebb 500 mg/kg

                  2.   Szárított rozmaringlevélből szuperkritikus széndioxid-extrakcióval előállított rozmaringkivonatok

                  Kis mennyiségű etanol hordozót tartalmazó szuperkritikus szén-dioxidos extrakció útján szárított rozmaringlevélből előállított rozmaringkivonat.

                                 Azonosítás

                              Antioxidáns referenciavegyület-tartalom

                              ≥ 1310 %(m/m), összes karnozolsavban és karnozolban kifejezve

                              Antioxidáns/illóanyag aránya

                              (a teljes karnozolsav- és karnozoltartalom (m/m) %-a) ≥ 15
                              (az alapvető illékony referenciaanyagok (m/m) %-a)*
                              (* a kivonatban lévő teljes illóanyag-tartalom gázkromatográfiás – tömegspektrométeres detektorral (GC-MSD) mért százalékos értéke

                              Oldószermaradék

                              Etanol: legfeljebb 2 %

                  3.   Szagtalanított etanolos rozmaringkivonatból előállított rozmaringkivonatok

                  Rozmaringkivonatok, amelyeket szagtalanított etanolos rozmaringkivonatból állítanak elő. A kivonatokat tovább tisztíthatják, például aktívszenes és/vagy molekuláris desztillációval. A kivonatok arra alkalmas és engedélyezett hordozókban szuszpendálhatók vagy porlasztva száríthatók.

                                 Azonosítás

                              Antioxidáns referenciavegyület-tartalom

                              ≥ 5 % (m/m), összes karnozolsavban és karnozolban kifejezve

                              Antioxidáns/illóanyag aránya

                              (a teljes karnozolsav- és karnozoltartalom (m/m) %-a) ≥ 15
                              (az alapvető illékony referenciaanyagok (m/m) %-a)*
                              (* a kivonatban lévő teljes illóanyag-tartalom gázkromatográfiás - tömegspektrométeres detektorral (GC-MSD) mért százalékos értéke

                              Oldószermaradék

                              Etanol: legfeljebb 500 mg/kg

                  4.   Két lépéses, hexános és etanolos extrakcióval kinyert, színtelenített és szagtalanított rozmaringkivonatok

                  Rozmaringkivonatok, amelyeket szagtalanított etanolos rozmaringkivonatból állítanak elő hexános extrakcióval. A kivonatot tovább tisztíthatják, például aktívszenes és/vagy molekuláris desztillációval. Arra megfelelő és engedélyezett hordozókba szuszpendált állapotban, vagy porlasztva szárított formában lehetnek.

                                 Azonosítás

                              Antioxidáns referenciavegyület-tartalom

                              ≥ 5 % w/w, karnozolsav- és karnozol össztartalmában kifejezve

                              Antioxidánsok/illóanyagok aránya

                              (a teljes karnozolsav- és karnozoltartalom (m/m) %-a) ≥ 15
                              (az alapvető illékony referenciaanyagok (m/m) %-a)*
                              (* a kivonatban lévő teljes illóanyag-tartalom gázkromatográfiás - tömegspektrométeres detektorral (GC-MSD) mért százalékos értéke)

                              Oldószermaradék

                              Hexán: legfeljebb 25 mg/kg
                              Etanol: legfeljebb 500 mg/kg”

                  3.

                  Az E 426 szója-hemicellulózra vonatkozó szakaszban:

                              a)

                              a „Meghatározás” és a „Leírás” bejegyzések helyébe a következő szöveg lép:

                                          „Meghatározás

                                          A szója-hemicellulóz finomított, vízben oldódó poliszacharid, amelyet a természetes szójababrostból nyernek forró vizes extrakcióval. Etanolon kívül más szerves kicsapószer nem használható

                                             Leírás

                                          Szabadon ömlő, fehér vagy sárgásfehér por”

                              b)

                              a „Tisztaság” bejegyzés a következő szöveggel egészül ki:

                                          „Etanol

                                          Legfeljebb 2 %”

                  4.

                  Az E 426 adalékanyagra vonatozó szakaszt követően a következő, az E 427 kasszia-gumira vonatkozó szakaszt kell beilleszteni:
                  „E 427 KASSZIA-GUMI

                                 Szinonimák

                                 Meghatározás

                              A kasszia-gumi a – 0,05 %-nál kevesebb Cassia occidentalist tartalmazó – Cassia tora és Cassia obtusifoli (Leguminosae) magvak tisztított endospremáinak őrleménye. Elsősorban nagy molekulatömegű, fő komponensként egymáshoz (1,6))-α-kötésekkel kapcsolódó (1,4)-β-D-mannopiranóz-egységeknek α-D-galaktopiranóz egységekkel alkotott lineáris láncából álló poliszacharidok alkotják. A mannózok galaktózokhoz viszonyított aránya 5:1
                              Az előállítás során a magvakat hántolják és termomechanikai kezeléssel csírátlanítják, majd megőrlik és megtisztítják az endospermáit. Az őrölt endospermái izopropanolos extrakcióval tovább tisztítják

                              Tartalom

                              Legalább 75 % galaktomannán

                                 Leírás

                              Halványsárgától piszkosfehérig terjedő színű, szagtalan por

                                 Azonosítás

                              Oldhatóság

                              Etanolban nem oldódik. Hideg vízben jól diszpergálódik, kolloid oldatot képezve

                              Gélképződés boráttal

                              A minta vizes diszperziójához megfelelő nátrium-borát tesztoldatot (TS) adva a PH-érték 9 fölé emelésekor gél képződik

                              Gélképződés xantán-gumival

                              Kimérünk a próbából 1,5 g-ot és 1,5 g xantán-gumit, majd összekeverjük. A keveréket gyors keverés mellett egy 400 ml-es főzőpohárban lévő 300 ml 80 °C-os vízhez adjuk. Addig keverjük, amíg a keverék fel nem oldódik, majd a feloldódást követően további harminc percen át keverjük (a hőmérsékletet 60 °C felett tartva a keverési művelet közben). Abbahagyjuk a keverést és a keveréket legalább két órán keresztül hagyjuk szobahőmérsékletre hűlni
                              Miután a hőmérséklet 40 °C alá süllyed, egy szilárd, viszkoelasztikus gél képződik; ilyen gél egy hasonló módon készített, 1 %-os, kizárólag kasszia-gumiból vagy xantán-gumiból álló kontrolloldatban nem képződik

                              Viszkozitás

                              Kevesebb mint 500 mPa.s (25 °C, 2 óra, 1 %-os oldat), ami 200 000–300 000 D átlagos molekulatömegnek felel meg

                                 Tisztaság

                              Savban oldhatatlan anyag

                              Legfeljebb 2,0 %

                              pH

                              5,5–8 (1 %-os vizes oldat)

                              Nyers zsír

                              Legfeljebb 1 %

                              Fehérjék

                              Legfeljebb 7 %

                              Összes hamu

                              Legfeljebb 1,2 %

                              Szárítási veszteség

                              Legfeljebb 12 % (5 óra, 105 °C)

                              Összes antrakinon

                              Legfeljebb 0,5 mg/kg (kimutatási határ)

                              Oldószermaradékok

                              Legfeljebb 750 mg/kg izopropil-alkohol

                              Ólom

                              Legfeljebb 1 mg/kg

                                 Mikrobiológiai követelmények

                              Összes élőcsíra-szám

                              Legfeljebb 5 000 telepképző egység/gramm

                              Élesztők és penészgombák

                              Legfeljebb 100 telepképző egység/gramm

                              Salmonella spp

                              Nincs jelen 25g-ban

                              E Coli

                              Nincs jelen 1g-ban”

                  5.

                  Az E 463 hidroxipropil-cellulózra vonatkozó részben a „Tartalom” albejegyzés helyébe a következő szöveg lép:

                              „Tartalom

                              Legfeljebb 80,5 % hidroxipropil-csoport (-OCH2CHOHCH3)-tartalom, ami szárazanyagra számítva glukóz-anhidrid egységenként legfeljebb 4,6 hidroxipropil-csoporttal egyenértékű”

                  6.

                  Az E 949 hidrogénre vonatkozó szakaszon belül a „Tisztaság” bejegyzés „Nitrogén” albejegyzése helyébe a következő szöveg lép:

                              „Nitrogén

                              Legfeljebb 0,07 % (v/v)”

                  7.

                  Az E 1201 adalékanyagra vonatkozó szakasz után a következő szakaszt kell beilleszteni:
                  „E 1203 POLI(VINIL-ALKOHOL)

                                 Szinonimák

                              Vinil-alkohol polimer, PVOH

                                 Leírás

                              A poli(vinil-alkohol) egy szintektikus gyanta, amelyet a vinil-acetát polimerizációjával állítanak elő, majd az észtert alkáli katalizátor jelenlétében részlegesen hidrolizálják. A termék fizikai jellemzői a polimerizáció és a hidrolízis mértékétől függnek

                              Kémiai név

                              Eténol homopolimer

                              Összegképlet

                              (C2H3OR)n ahol R = H vagy COCH3

                                 Leírás

                              Íztelen, szagtalan, átlátszó, fehér vagy krémszínű szemcsés por

                                 Azonosítás

                              Oldhatóság

                              Vízben oldódik; etanolban nehezen oldódik

                              Kicsapási reakció

                              Feloldunk 0,25 g mintát 5 ml vízben melegítés mellett, majd szobahőmérsékletre hűtjük az oldatot. Az oldathoz 10 ml etanolt hozzáadva egy fehér, zavaros vagy pelyhes csapadékot kapunk

                              Színreakció

                              Feloldunk 0,01 g mintát 100 ml vízben melegítés mellett, majd szobahőmérsékletre hűtjük az oldatot. Kék szín képződik, ha (5 ml oldathoz) egy csepp jód tesztoldatot (TS) és pár csepp bórsavas oldatot adunk
                              Feloldunk 0,5 g mintát 10 ml vízben melegítés mellett, majd szobahőmérsékletre hűtjük az oldatot. 5 ml oldathoz egy csepp jód TS-t adva sötétvörös szín képződik

                              Viszkozitás

                              4,8-5,8 mPa.s (4 %-os oldat 20°C-on), ami 26 000-30 000 D átlagos molekulatömegnek felel meg

                                 Tisztaság

                              Vízben oldhatatlan rész

                              Legfeljebb 0,1 %

                              Észterszám

                              125 és 153 mg KOH/g között

                              Hidrolízis mértéke

                              86,5–89,0 %

                              Savfok

                              Legfeljebb 3,0

                              Oldószermaradékok

                              Legfeljebb 1,0 % metanol, 1,0 % metil-acetát

                              pH

                              5,0-6,5 (4 %-os oldat)

                              Szárítási veszteség

                              Legfeljebb 5,0 % (105 C, 3 óra)

                              Izzítási maradék

                              Legfeljebb 1,0 %

                              Ólom

                              Legfeljebb 2,0 mg/kg”

                  8.

                  A „polietilén-glikol 6000” szakasz helyébe a szöveg szakasz lép:
                  „E 1521 POLIETILÉN-GLIKOLOK

                                 Szinonimák

                              PEG, makrogol, Polietilén-oxid

                                 Meghatározás

                              Etilén-oxid és víz addíciós polimerei, amelyekhez rendszerint egy, a molekulatömegnek megközelítőleg megfeleltethető számot rendelnek.

                              Kémiai név

                              alfa-Hidro-omega-hidroxipoli(oxi-1,2-etándiol)

                              Összegképlet

                              HOCH2 - (CH2 - O - CH2)n – CH2OH

                              Átlagos molekulatömeg

                              380–9 000 D

                              Tartalom

                              PEG 400: Legalább 95 % és legfeljebb 105 %
                              PEG 3000: Legalább 90 % és legfeljebb 110 %
                              PEG 3350: Legalább 90 % és legfeljebb 110 %
                              PEG 4000: Legalább 90 % és legfeljebb 110 %
                              PEG 6000: Legalább 90 % és legfeljebb 110 %
                              PEG 8000: Legalább 87,5 % és legfeljebb 112,5 %

                                 Leírás

                              A PEG 400 egy áttetsző, viszkózus, színtelen vagy csaknem színtelen higroszkopikus folyadék
                              A PEG 3000, PEG 3350, PEG 4000, PEG 6000 és PEG 8000 fehér vagy csaknem fehér szilárd anyagok, viaszos vagy paraffinhoz hasonló megjelenéssel.

                                 Azonosítás

                              Olvadáspont

                              PEG 400: 4–8 °C
                              PEG 3000: 50–56 °C
                              PEG 3350: 53–57 °C
                              PEG 4000: 53–59 °C
                              PEG 6000:55–61 °C
                              PEG 8000: 55–62 °C

                              Viszkozitás

                              PEG 400: 105–130 mPa.s 20 °C-on
                              PEG 3000: 75–100 mPa.s 20 °C-on
                              PEG 3350: 83–120 mPa.s 20 °C-on
                              PEG 4000: 110–170 mPa.s 20 °C-on
                              PEG 6000: 200–270 mPa.s 20 °C-on
                              PEG 8000: 260–510 mPa.s 20 °C-on
                              A 400-nál nagyobb átlagos molekulatömegű polietilén-glikolok esetében a viszkozitás az adott anyag 50 % (m/m)-os vizes oldata alapján kerül meghatározásra

                              Oldhatóság

                              A PEG 400 vízzel elegyíthető, nagyon jól oldódik acetonban, alkoholban és metilén-kloridban, gyakorlatilag oldhatatlan zsíros és ásványi olajokban
                              A PEG 3000 és a PEG 3350: nagyon jól oldódik vízben és metilén-kloridban, kismértékben oldódik alkoholban, gyakorlatilag oldhatatlan zsíros és ásványi olajokban
                              A PEG 4000, PEG 6000 és PEG 8000: nagyon jól oldódik vízben és metilén-kloridban, gyakorlatilag oldhatatlan alkoholban, valamint zsíros és ásványi olajokban

                                 Tisztaság

                              Savasság vagy lúgosság

                              Feloldunk 0,5 g mintát 50 ml széndioxid-mentes vízben, és hozzáadunk 0,15 ml brómtimolkék-oldatot. Az oldat színe sárga vagy zöld. Az indikátor színének kékre változtatásához legfeljebb 0,1 ml 0,1 M nátrium-hidroxidra van szükség

                              Hidroxilszám

                              PEG 400: 264–300
                              PEG 3000: 34–42
                              PEG 3350: 30–38
                              PEG 4000: 25–32
                              PEG 6000: 16–22
                              PEG 8000: 12–16

                              Szulfáthamu

                              Legfeljebb 0,2 %

                              1,4-dioxán

                              Legfeljebb 10 mg/kg

                              Etilén-oxid

                              Legfeljebb 0,2 mg/kg

                              Etilén-glikol és dietilén-glikol

                              Összesen legfeljebb 0,25 % (m/m) külön-külön vagy együttesen

                              Ólom

                              Legfeljebb 1 mg/kg”


title: A Tanács 2004/15/EK irányelve (2004. február 10.) az egyes munkaigényes szolgáltatásokra a tagállamok részéről kedvezményes hozzáadottértékadó-mérték alkalmazását megengedő lehetőség meghosszabbítása céljából a 77/388/EGK irányelv módosításáról

text:
09/2. kötet          HU                                  Az Európai Unió Hivatalos Lapja                                                      9
32004L0015
L 52/61                                             AZ EURÓPAI UNIÓ HIVATALOS LAPJA                                                 2004.2.21.
                                                     A TANÁCS 2004/15/EK IRÁNYELVE
                                                                (2004. február 10.)
             az      egyes       munkaigényes           szolgáltatásokra     a      tagállamok        részéről       kedvezményes
             hozzáadottértékadó-mérték alkalmazását megengedő lehetőség meghosszabbítása céljából a 77/388/EGK
                                                             irányelv módosításáról
AZ EURÓPAI UNIÓ TANÁCSA,                                                    (5)     Mivel a Tanács nem jutott egyetértésre e javaslat tartalmát
tekintettel az Európai Közösséget létrehozó szerződésre és külö-                    illetően, ezért annak érdekében, hogy 2004. január 1-jétől
nösen annak 93. cikkére,                                                            elkerüljék a jogbizonytalanságot, biztosítani kell a Tanács
                                                                                részére a szükséges időt, amely a kedvezményes
tekintettel a Bizottság javaslatára,                                                hozzáadottértékadó-mértékek általános felülvizsgálatára
tekintettel az Európai Parlament véleményére (1),                                   vonatkozó javaslatról szóló határozathoz szükséges; ezért
                                                                                meg kell hosszabbítani a 77/388/EGK irányelvben az e
tekintettel az Európai Gazdasági és Szociális Bizottság                             rendelkezés alkalmazására meghatározott határidőt.
véleményére (2),
                                                                            (6)     A 77/388/EGK irányelv 28. cikkének (6) bekezdése folya-
mivel:                                                                              matos alkalmazásának biztosítása érdekében rendelkezni
                                                                                kell ezen irányelv visszamenőleges alkalmazásáról.
(1)    A tagállamok forgalmi adóra vonatkozó jogszabályainak
       összehangolásáról – közös hozzáadottértékadó-rendszer:               (7)     Ezen irányelv végrehajtása semmilyen módon nem teszi
       egységes adóalap-megállapítás – szóló, 1977. május 17-i                      szükségessé a tagállamok jogszabályi rendelkezéseinek
       77/388/EGK tanácsi irányelv (3) 28. cikkének (6) bekezdése                   megváltoztatását.
       2000. január 1. és 2003. december 31. között legfeljebb              (8)     A 77/388/EGK irányelvet ezért ennek megfelelően módo-
       négyéves időszakra engedélyezi a 12. cikk (3) bekezdése a)                   sítani kell,
       pontjának harmadik albekezdésében említett kedvezmé-
       nyes mértékek alkalmazását az irányelv K. mellékletében              ELFOGADTA EZT AZ IRÁNYELVET:
       meghatározott kategóriákban felsorolt munkaigényes szol-
       gáltatásokra is.                                                                                1. cikk
(2)    A 77/388/EGK irányelv 28. cikkének (6) bekezdésében                  A 77/388/EGK irányelv 28. cikke (6) bekezdésének első
       szabályozott eljárásnak megfelelően az egyes munkaigé-               albekezdésében a „2000. január 1. és 2003. december 31. között
       nyes szolgáltatások kedvezményes hozzáadottértékadó-                 legfeljebb négyéves időszakra” szöveg helyébe a „2000. január 1.
       mértéke alkalmazásának a tagállamok részére való engedé-             és 2005. december 31. között legfeljebb hatéves időszakra”
       lyezéséről szóló, 2000. február 28-i 2000/185/EK tanácsi             szöveg lép.
       határozat (4) felhatalmazott egyes tagállamokat, hogy
       2003. december 31-ig kedvezményes hozzáadottértékadó-                                                2. cikk
       mértéket alkalmazzanak azon munkaigényes szolgáltatá-                Ez az irányelv az elfogadásának napján lép hatályba.
       sok tekintetében, amelyekre korábban kérelmet nyújtottak
       be.                                                                  Ezt az irányelvet 2004. január 1-jétől kell alkalmazni.
(3)    Az ilyen kedvezményes mértékeket már alkalmazó tagál-                                                3. cikk
       lamok által elkészített beszámolók alapján a Bizottság
       2003. június 2-án átfogó értékelő jelentést nyújtott be.             Ennek az irányelvnek a tagállamok a címzettjei.
(4)    A belső piac összefüggésében a hozzáadottértékadó-                   Kelt Brüsszelben, 2004. február 10-én.
       rendszer működését javító stratégiáról szóló közleményé-
       vel összhangban a Bizottság javaslatot fogadott el a ked-                                                a Tanács részéről
       vezményes        hozzáadottértékadó-mértékek          általános
                                                                                az elnök
       felülvizsgálatáról azok egyszerűsítése és ésszerűbbé tétele
       érdekében.                                                                                C. McCREEVY
(1) 2004. január 15-i vélemény (a Hivatalos Lapban még nem tették
    közzé).
(2) 2004. január 28-i vélemény (a Hivatalos Lapban még nem tették
    közzé).
(3) HL L 145., 1977.6.13., 1. o. A legutóbb a 2004/7/EK irányelvvel
    (HL L 27., 2004.1.30., 44. o.) módosított irányelv.
(4) HL L 59., 2000.3.4., 10. o. A 2002/954/EK határozattal (HL L 331.,
    2002.12.7., 28. o.) módosított határozat.


title: A Bizottság 2008/44/EK irányelve ( 2008. április 4.) a 91/414/EGK tanácsi irányelvnek a bentiavalikarb, a boszkalid, a karvon, a fluoxasztrobin, a Paecilomyces lilacinus és a protiokonazol hatóanyagként való felvételének céljából történő módosításáról (EGT-vonatkozású szöveg)

text:
               5.4.2008

               HU

               Az Európai Unió Hivatalos Lapja

               L 94/13

      A BIZOTTSÁG 2008/44/EK IRÁNYELVE

   (2008. április 4.)
   a 91/414/EGK tanácsi irányelvnek a bentiavalikarb, a boszkalid, a karvon, a fluoxasztrobin, a Paecilomyces lilacinus és a protiokonazol hatóanyagként való felvételének céljából történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:

               (1)

               A 91/414/EGK irányelv 6. cikke (2) bekezdésével összhangban 2002. április 19-én a Kumiai Chemicals Industry Co Ltd. kérelmet nyújtott be Belgium számára, hogy vegye fel a bentiavalikarb nevű hatóanyagot a 91/414/EGK irányelv I. mellékletébe. A 2003/35/EK bizottsági határozat (2) megerősítette, hogy a dosszié teljes abban az értelemben, hogy a 91/414/EGK irányelv II. és III. mellékletében foglalt adat- és információszolgáltatási követelményeket illetően elvben kielégítőnek tekinthető.

               (2)

               A 91/414/EGK irányelv 6. cikkének (2) bekezdésével összhangban 2001. április 26-án a BASF AG kérelmet nyújtott be Németország számára, hogy vegye fel a boszkalid nevű hatóanyagot a 91/414/EGK irányelv I. mellékletébe. A 2002/268/EK bizottsági határozat (3) megerősítette, hogy a dosszié teljes abban az értelemben, hogy a 91/414/EGK irányelv II. és III. mellékletében foglalt adat- és információszolgáltatási követelményeket illetően elvben kielégítőnek tekinthető.

               (3)

               A 91/414/EGK irányelv 6. cikke (2) bekezdésével összhangban 1997. március 26-án a Luxan B.V. kérelmet nyújtott be Hollandia számára, hogy vegye fel a karvon nevű hatóanyagot a 91/414/EGK irányelv I. mellékletébe. Az 1999/610/EK bizottsági határozat (4) megerősítette, hogy a dosszié teljes abban az értelemben, hogy a 91/414/EGK irányelv II. és III. mellékletében foglalt adat- és információszolgáltatási követelményeket illetően elvben kielégítőnek tekinthető.

               (4)

               A 91/414/EGK irányelv 6. cikkének (2) bekezdésével összhangban 2002. március 25-én a Bayer AG kérelmet nyújtott be az Egyesült Királyság számára, hogy vegye fel a fluoxasztrobin nevű hatóanyagot a 91/414/EGK irányelv I. mellékletébe. A 2003/35/EK határozat megerősítette, hogy a dosszié teljes abban az értelemben, hogy a 91/414/EGK irányelv II. és III. mellékletében foglalt adat- és információszolgáltatási követelményeket illetően elvben kielégítőnek tekinthető.

               (5)

               A 91/414/EGK irányelv 6. cikkének (2) bekezdésével összhangban 2002. szeptember 15-én a Prophyta kérelmet nyújtott be Belgium számára, hogy vegye fel a Paecilomyces lilacinus nevű hatóanyag 251. törzsét (a továbbiakban: Paecilomyces lilacinus) a 91/414/EGK irányelv I. mellékletébe. A 2003/305/EK bizottsági határozat (5) megerősítette, hogy a dosszié teljes abban az értelemben, hogy a 91/414/EGK irányelv II. és III. mellékletében foglalt adat- és információszolgáltatási követelményeket illetően elvben kielégítőnek tekinthető.

               (6)

               A 91/414/EGK irányelv 6. cikkének (2) bekezdésével összhangban 2002. március 25-én a Bayer CropScience kérelmet nyújtott be az Egyesült Királyság számára, hogy vegye fel a protiokonazol nevű hatóanyagot a 91/414/EGK irányelv I. mellékletébe. A 2003/35/EK határozat megerősítette, hogy a dosszié teljes abban az értelemben, hogy a 91/414/EGK irányelv II. és III. mellékletében foglalt adat- és információszolgáltatási követelményeket illetően elvben kielégítőnek tekinthető.

               (7)

               A 91/414/EGK irányelv 6. cikke (2) és (4) bekezdésének rendelkezéseivel összhangban a kérelmezők által javasolt felhasználási módok tekintetében e hatóanyagok emberi egészségre és környezetre gyakorolt hatásainak vizsgálata megtörtént. A kijelölt referens tagállamok 2004. április 13-án (bentiavalikarb), 2002. november 22-én (boszkalid), 2000. október 16-án (karvon), 2003. szeptember 2-án (fluoxasztrobin), 2004. november 3-án (Paecilomyces lilacinus) és 2004. október 18-án (protiokonazol) benyújtották értékelőjelentés-tervezeteiket.

               (8)

               Értékelő munkacsoportja keretén belül az EFSA és a tagállamok az értékelő jelentéseket szakértői értékelésnek vetették alá, majd 2007. június 15-én az EFSA fluoxasztrobinról (6), Paecilomyces lilacinus-ról (7) készített tudományos jelentései, valamint július 12-én az EFSA bentiavalikarbról (8) és protiokonazolról (9) készített tudományos jelentései formájában benyújtották a Bizottsághoz. E jelentéseket, valamint a boszkalidról és a karvonról készült értékelőjelentés-tervezeteket a Bizottság a tagállamokkal közösen az Élelmiszerlánc- és Állat-egészségügyi Állandó Bizottság keretében felülvizsgálta, és 2008. január 22-én a bentiavalikarbról, a boszkalidról, a karvonról, a fluoxasztrobinról, a Paecilomyces lilacinus-ról és a protiokonazolról készített bizottsági felülvizsgálati jelentések formájában véglegesítette.

               (9)

               A különböző vizsgálatokból kiderült, hogy az érintett hatóanyagokat tartalmazó növényvédő szerek várhatóan általánosságban megfelelnek a 91/414/EGK irányelv 5. cikke (1) bekezdésének a) és b) pontjában, illetve (3) bekezdésében meghatározott követelményeknek, különösen a bizottsági felülvizsgálati jelentésben megvizsgált és részletezett felhasználási módok tekintetében. Ezért helyénvaló a bentiavalikarbot, a boszkalidot, a karvont, a fluoxasztrobint, a Paecilomyces lilacinus-t és a protiokonazolt az irányelv I. mellékletébe felvenni annak érdekében, hogy az e hatóanyagokat tartalmazó növényvédő szerekre az engedélyeket az irányelv rendelkezéseinek megfelelően valamennyi tagállamban megadhassák.

               (10)

               E következtetés sérelme nélkül a fluoxasztrobint és a protiokonazolt érintő egyes sajátos vonatkozásokban indokolt további információkra szert tenni. A 91/414/EGK irányelv 6. cikkének (1) bekezdése szerint valamely hatóanyag I. mellékletbe való felvételét feltételekhez lehet kötni. Ezért indokolt előírni, hogy a fluoxasztrobint a felszíni víz és a nem patkánytól származó metabolitok tekintetében elvégzett kockázatfelmérés megerősítése céljából, a protiokonazolt pedig a triazol metabolitszármazékai és a magevő madarak és emlősök tekintetében elvégzett kockázatfelmérés megerősítése céljából további vizsgálatoknak vessék alá, és a róluk szóló tanulmányokat a kérelmezők nyújtsák be.

               (11)

               A 91/414/EGK irányelvben előírt kötelezettségek sérelme nélkül az I. mellékletbe való felvételt követően a tagállamoknak hat hónapos időszakot kell engedélyezni arra, hogy felülvizsgálják a bentiavalikarbot, boszkalidot, karvont, fluoxasztrobint, Paecilomyces lilacinus-t vagy protiokonazolt tartalmazó növényvédő szerekre már kiadott ideiglenes hatályú engedélyeket ezzel biztosítva, hogy a 91/414/EGK irányelvben és különösen annak 13. cikkében rögzített követelmények, valamint az I. mellékletben foglalt idevágó feltételek teljesüljenek. A tagállamoknak a 91/414/EGK irányelv rendelkezéseivel összhangban a jelenlegi ideiglenes hatályú engedélyeket teljes körű engedélyekké kell átalakítaniuk, illetve módosítaniuk kell, vagy vissza kell vonniuk. A fenti határidőtől eltérve a III. melléklet szerinti teljes dossziénak, amely tartalmazza minden egyes növényvédő szer valamennyi tervezett felhasználását, a 91/414/EGK irányelvben meghatározott egységes alapelvekkel összhangban történő benyújtására és értékelésére hosszabb időt kell biztosítani.

               (12)

               A 91/414/EGK irányelvet ezért ennek megfelelően módosítani kell.

               (13)

               Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete az ezen irányelv mellékletében meghatározottak szerint módosul.
   2. cikk
   (1)   A tagállamok az irányelv előírásainak betartásához szükséges törvényi, rendeleti és közigazgatási rendelkezéseket legkésőbb 2009. január 31-ig elfogadják és kihirdetik. Az említett rendelkezések szövegét, valamint a rendelkezések és az ezen irányelv közötti megfelelési táblázatot haladéktalanul eljuttatják a Bizottsághoz.
   A tagállamoknak az említett rendelkezéseket 2009. február 1-jétől kell alkalmazniuk.
   Amikor a tagállamok elfogadják ezeket a rendelkezéseket, hivatkozni kell bennük erre az irányelvre, vagy hivatalos kihirdetésük alkalmával ilyen hivatkozást kell fűzni hozzájuk. A hivatkozás módját a tagállamok határozzák meg.
   (2)   A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv tárgykörében fogadnak el.
   3. cikk
   (1)   A tagállamok a 91/414/EGK irányelvvel összhangban 2009. január 31-ig szükség szerint módosítják vagy visszavonják a bentiavalikarbot, boszkalidot, karvont, fluoxasztrobint, Paecilomyces lilacinus-t vagy protiokonazolt tartalmazó növényvédő szerek hatályos engedélyeit. A határidő előtt a tagállamok meggyőződnek arról, hogy az irányelv I. mellékletében a bentiavalikarbra, a boszkalidra, a karvonra, a fluoxasztrobinra, a Paecilomyces lilacinus-ra és a protiokonazolra vonatkozó feltételek a hatóanyagra vonatkozó bejegyzés B. részében találhatóak kivételével teljesülnek, valamint hogy az engedély birtokosa rendelkezik olyan dossziéval, vagy hozzáfér olyan dossziéhoz, amely megfelel az irányelv II. mellékletében előírt feltételeknek az irányelv 13. cikkének (2) bekezdésében szereplő feltételekkel összhangban.
   (2)   Az (1) bekezdéstől eltérően valamennyi olyan engedélyezett növényvédő szer esetében, amely bentiavalikarbot, boszkalidot, karvont, fluoxasztrobint, Paecilomyces lilacinus-t vagy protiokonazolt tartalmaz oly módon, hogy az az egyedüli hatóanyag, vagy több hatóanyag egyike, de a hatóanyagok mindegyike legkésőbb 2008. július 31-ig felvételre került a 91/414/EGK irányelv I. mellékletében található jegyzékbe, a tagállamok a 91/414/EGK irányelv VI. mellékletében előírt egységes alapelvekkel összhangban az irányelv III. mellékletében foglalt követelményeknek megfelelő dosszié alapján újból elvégzik a termék értékelését, a bentiavalikarbra, a boszkalidra, a karvonra, a fluoxasztrobinra, a Paecilomyces lilacinus-ra vagy a protiokonazolra vonatkozóan az irányelv I. mellékletének B. részében megadott követelmények figyelembevételével. Ezen értékelés alapján a tagállamok meghatározzák, hogy a termék megfelel-e a 91/414/EGK irányelv 4. cikke (1) bekezdésének b), c), d) és e) pontjában megállapított feltételeknek.
   E meghatározást követően a tagállamok:

               a)

               a bentiavalikarbot, boszkalidot, karvont, fluoxasztrobint, Paecilomyces lilacinus-t vagy protiokonazolt egyedüli hatóanyagként tartalmazó termék esetében szükség szerint legkésőbb 2010. január 31-ig módosítják vagy visszavonják az engedélyt; vagy

               b)

               a bentiavalikarbot, boszkalidot, karvont, fluoxasztrobint, Paecilomyces lilacinus-t vagy protiokonazolt több hatóanyag egyikeként tartalmazó termék esetében szükség esetén 2010. január 31-ig vagy amennyiben az későbbre esik, a kérdéses anyagot vagy anyagokat a 91/414/EGK irányelv I. mellékletébe felvevő irányelvben vagy irányelvekben az ilyen módosítás, illetve visszavonás céljából meghatározott időpontig módosítják vagy visszavonják az engedélyt.

         4. cikk
   Ez az irányelv 2008. augusztus 1-jén lép hatályba.
   5. cikk
   Ennek az irányelvnek a tagállamok a címzettjei.

      Kelt Brüsszelben, 2008. április 4-én.

            a Bizottság részéről

         Androulla VASSILIOU

            a Bizottság tagja

      (1)  HL L 230., 1991.8.19., 1. o. A legutóbb a 2008/41/EK bizottsági irányelvvel (HL L 89., 2008.4.1., 12. o.) módosított irányelv.

      (2)  HL L 11., 2003.1.16., 52. o.

      (3)  HL L 92., 2002.4.9., 34. o.

      (4)  HL L 242., 1999.9.14., 29. o.

      (5)  HL L 112., 2003.5.6., 10. o.

      (6)  Az EFSA 102. tudományos jelentése (2007), 1–84. o., A fluoxasztrobin hatóanyagú növényvédő szereknél felmerülő kockázatok felméréséről szóló szakértői értékelésből levont következtetések (véglegesítve: 2007. június 13-án).

      (7)  Az EFSA 103. tudományos jelentése (2007), 1–35. o., A Paecilomyces lilacinus (251. törzs) hatóanyagú növényvédő szereknél felmerülő kockázatok felméréséről szóló szakértői értékelésből levont következtetések (véglegesítve: 2007. június 13-án).

      (8)  Az EFSA 107. tudományos jelentése (2007), 1–81. o., A bentiavalikarb hatóanyagú növényvédő szereknél felmerülő kockázatok felméréséről szóló szakértői értékelésből levont következtetések (véglegesítve: 2007. július 12-én).

      (9)  Az EFSA 106. tudományos jelentése (2007), 1–98. o., A protiokonazol hatóanyagú növényvédő szereknél felmerülő kockázatok felméréséről szóló szakértői értékelésből levont következtetések (véglegesítve: 2007. július 12-én).

      MELLÉKLET
      Az I. mellékletben a táblázat vége a következő sorokkal egészül ki:

                     Szám

                     Közismert elnevezés, azonosítószámok

                     IUPAC-név

                     Tisztaság (1)

                     Hatálybalépés

                     A jegyzéken szereplés lejárata

                     Különleges rendelkezések

                     „169

                     Bentiavalikarb
                     CAS-szám: 413615-35-7
                     CIPAC-szám: 744

                     [(S)-1-{[(R)-1-(6-fluor-1,3-benzotiazol-2-il) etil]karbamoil}-2-metilpropil]karbaminsav

                     ≥ 910 g/kg
                     A következő gyártási szennyeződések toxiklógiai veszélyt jelentenek, és a technikai anyagban nem léphetnek túl egy adott mennyiséget:

                                 6,6′-difluoro-2,2′-dibenzotiázol: < 3,5 mg/kg

                                 bis(2-amino-5-fluorofenil) diszulfid: < 14 mg/kg

                     2008. augusztus 1.

                     2018. július 31.

                     A. rész
                     Felhasználása csak gombaölő szerként engedélyezhető.
                     B. rész
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állat-egészségügyi Állandó Bizottság által 2008. január 22-én véglegesített felülvizsgálati jelentést és különösen annak I. és II. függelékének boszkalidról szóló következtetéseit.
                     Ebben az átfogó értékelésben a tagállamoknak különös figyelmet kell fordítaniuk a következőkre:

                                 —

                                 a szerrel foglalkozók biztonságára,

                                 —

                                 a nem célzott ízeltlábú organizmusok védelmére.

                           Az alkalmazás feltételei között szükség esetén kockázatcsökkentő intézkedéseknek is szerepelniük kell.
                     Amikor a tagállamok olyan kérelmeket bírálnak el, amelyek arra irányulnak, hogy engedélyezzék a bentiavalikarbot tartalmazó növényvédő szerek üvegházakon kívüli felhasználását, különös figyelmet kell fordítaniuk a 4. cikk (1) bekezdésének b) pontjában meghatározott kritériumokra, és mielőtt ilyen engedélyt adnak ki, meg kell győződniük róla, hogy az összes szükséges adat és információ rendelkezésre áll.
                     A tagállamok a 13. cikk (5) bekezdésével összhangban tájékoztatják a Bizottságot a kereskedelmi forgalomba hozatalra gyártott technikai anyag specifikációjáról.

                     170

                     Boszkalid
                     CAS-szám: 188425-85-6
                     CIPAC-szám: 673

                     2-klór-N-(4′-klórbifenil-2-il)nikotinamid

                     ≥ 960 g/kg

                     2008. augusztus 1.

                     2018. július 31.

                     A. rész
                     Felhasználása csak gombaölő szerként engedélyezhető.
                     B. rész
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állat-egészségügyi Állandó Bizottság által 2008. január 22-én véglegesített felülvizsgálati jelentést és különösen annak I. és II. függelékének boszkalidról szóló következtetéseit.
                     Ebben az átfogó értékelésben a tagállamoknak különös figyelmet kell fordítaniuk a következőkre:

                                 —

                                 a szerrel foglalkozók biztonságára,

                                 —

                                 a madarak és a talajban élő organizmusok hosszú távú veszélyeztetettségére,

                                 —

                                 a talajban történő felhalmozódás veszélyére, ha az anyagot évelő növényekhez vagy vetésforgó rendszerben a következő terméshez használják.

                           Az alkalmazás feltételei között szükség esetén kockázatcsökkentő intézkedéseknek is szerepelniük kell.

                     171

                     Karvon
                     CAS-szám: 99-49-0 (d/l keverék)
                     CIPAC-szám: 602

                     5-izopropenil-2-metilciklohex-2-én-1-on

                     ≥ 930 g/kg legalább 100:1 d/l aránnyal

                     2008. augusztus 1.

                     2018. július 31.

                     A. rész
                     Felhasználása kizárólag növekedésszabályozóként engedélyezhető.
                     B. rész
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állat-egészségügyi Állandó Bizottság által 2008. január 22-én véglegesített felülvizsgálati jelentést és különösen annak I. és II. függelékének karvonról szóló következtetéseit.
                     Ebben az átfogó értékelésben a tagállamoknak különös figyelmet kell fordítaniuk a szerrel foglalkozók veszélyeztetettségére.
                     Az alkalmazás feltételei között szükség esetén kockázatcsökkentő intézkedéseknek is szerepelniük kell.

                     172

                     Fluoxasztrobin
                     CAS-szám: 361377-29-9
                     CIPAC-szám: 746

                     (E)-{2-[6-(2-klórfenoxi)-5-fluorpirimidin-4-iloxi]fenil}(5,6-dihidro-1,4,2-dioxazin-3-il)metanon O-metiloxim

                     ≥ 940 g/kg

                     2008. augusztus 1.

                     2018. július 31.

                     A. rész
                     Felhasználása csak gombaölő szerként engedélyezhető.
                     B. rész
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állat-egészségügyi Állandó Bizottság által 2008. január 22-én véglegesített felülvizsgálati jelentést és különösen annak I. és II. függelékének fluoxasztrobinról szóló következtetéseit.
                     Ebben az átfogó értékelésben a tagállamoknak különös figyelmet kell fordítaniuk a következőkre:

                                 —

                                 a szerrel foglalkozók, különösen a higítatlan koncentrátumokkal foglalkozók biztonságára. Az alkalmazás feltételei között megfelelő védintézkedéseknek is szerepelniük kell, mint pl. védőálarc viselésének előírása,

                                 —

                                 a vízi organizmusok védelmére. Adott esetben kockázatcsökkentő intézkedéseket, mint pl. pufferzónák kialakítása kell alkalmazni,

                                 —

                                 a fluoxasztrobin metabolitjainak maradványszintjeire, ha a kezelt területekről származó szalmát takarmányozásra használják. A felhasználás feltételeinek adott esetben takarmányozási korlátozásokat kell tartalmazniuk,

                                 —

                                 a talaj felszínén történő felhalmozódás veszélyére, ha az anyagot évelő növényekhez vagy vetésforgó rendszerben a következő terméshez használják.

                           Az alkalmazás feltételei között szükség esetén kockázatcsökkentő intézkedéseknek is szerepelniük kell.
                     Az érintett tagállamok a következők benyújtását kérelmezik:

                                 —

                                 adatok, amelyek átfogó vízi kockázatfelmérést tesznek lehetővé figyelembe véve a permetlé szóródását, a vízelfolyást, a szennyvízelvezetést és az esetleges kockázatcsökkentő intézkedések hatékonyságát,

                                 —

                                 adatok a nem patkánytól származó metabolitok toxicitásáról, ha a kezelt területekről származó szalmát takarmányozásra használják.

                           Biztosítaniuk kell, hogy a kérelmező, aki kezdeményezte a fluoxasztrobin e mellékletbe való felvételét, ezen irányelv hatálybalépésétől számított két éven belül ilyen tanulmányokat nyújtson be a Bizottsághoz.

                     173

                        Paecilomyces lilacinus (Thom)
                     Samson 1974 251. törzs (AGAL: n° 89/030550)
                     CIPAC-szám: 753

                     Nem alkalmazható

                     2008. augusztus 1.

                     2018. július 31.

                     A. rész
                     Felhasználása csak fonálféregölőként engedélyezhető.
                     B. rész
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állat-egészségügyi Állandó Bizottság által 2008. január 22-én véglegesített felülvizsgálati jelentést és különösen annak I. és II. függelékének Paecilomyces lilacinus-ról szóló következtetéseit.
                     Ebben az átfogó értékelésben a tagállamoknak különös figyelmet kell fordítaniuk a következőkre:

                                 —

                                 a szerrel foglalkozók biztonságára (bár nem volt szükség a szerrel foglalkozók megengedett expozíciós szintjének a meghatározására, mivel a mikroorganizmusokat általános szabályként potenciális érzékenyítőanyagoknak kell tekinteni),

                                 —

                                 a lomblakó nem célzott ízeltlábúak védelmére.

                           Az alkalmazás feltételei között szükség esetén kockázatcsökkentő intézkedéseknek is szerepelniük kell.

                     174

                     Protiokonazol
                     CAS-szám: 178928-70-6
                     CIPAC-szám: 745

                     (RS)-2-[2-(1-klórciklopropil)-3-(2-klórfenil)-2-hidroxipropil]-2,4-dihidro-1,2,4-triazol-3-tion

                     ≥ 970 g/kg
                     A következő gyártási szennyeződések toxiklógiai veszélyt jelentenek, és a technikai anyagban nem léphetnek túl egy adott mennyiséget:

                                 —

                                 Toluén: < 5 g/kg

                                 —

                                 Protiokonazol-destio (2-(1-klórciklopropil)1-(2-klórfenil)-3-(1,2,4-triazol-1-il)-propán-2-ol): < 0,5 g/kg (LOD)

                     2008. augusztus 1.

                     2018. július 31.

                     A. rész
                     Felhasználása csak gombaölő szerként engedélyezhető.
                     B. rész
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állat-egészségügyi Állandó Bizottság által 2008. január 22-én véglegesített felülvizsgálati jelentést és különösen annak I. és II. függelékének protiokonazolról szóló következtetéseit.
                     Ebben az átfogó értékelésben a tagállamoknak különös figyelmet kell fordítaniuk a következőkre:

                                 —

                                 permetezéses alkalmazáskor a szerrel foglalkozók biztonságára. Az alkalmazás feltételei között megfelelő védintézkedéseknek is szerepelniük kell,

                                 —

                                 a vízi organizmusok védelmére. Adott esetben kockázatcsökkentő intézkedéseket, mint pl. pufferzónák kialakítása, kell alkalmazni,

                                 —

                                 a madarak és kisemlősök védelmére. Adott esetben kockázatcsökkentő intézkedéseket kell alkalmazni.

                           Az alkalmazás feltételei között szükség esetén kockázatcsökkentő intézkedéseknek is szerepelniük kell.
                     Az érintett tagállamok a következők benyújtását kérelmezik:

                                 —

                                 információkat, amelyek lehetővé teszik az elsődleges termésben, a vetésforgóból származó termésben és állati eredetű termékekben előforduló triazol metabolitszármazékainak való fogyasztói expozíció értékelését,

                                 —

                                 a protiokonazol és a triazol metabolitszármazékai hatásmechanizmusának összehasonlítását, amely lehetővé teszi a két vegyületnek való együttes expozíció által létrejött toxicitás értékelését,

                                 —

                                 a protiokonazol vetőmagkezeléshez történő használatából kifolyólag a magevő madarak és emlősök hosszú távú kockázataira további megoldásokat kínáló információkat.

                           Biztosítaniuk kell, hogy a kérelmező, aki kezdeményezte a protiokonazol e mellékletbe való felvételét, ezen irányelv hatálybalépésétől számított két éven belül ilyen tanulmányokat nyújtson be a Bizottsághoz.”

         (1)  A hatóanyagok azonosítóival és specifikációival kapcsolatos további információk a vizsgálati jelentésben találhatók.


title: A Tanács 80/368/EGK tizenegyedik irányelve (1980. március 26.) a tagállamok forgalmi adókkal kapcsolatos jogszabályainak összehangolásáról – Franciaország tengerentúli megyéinek kivétele a 77/388/EGK irányelv hatálya alól

text:
Fontos jogi nyilatkozat

|

31980L0368

Hivatalos Lap L 090 , 03/04/1980 o. 0041 - 0041 finn különkiadás fejezet 1 kötet 2 o. 0003  görög különkiadás: fejezet 09 kötet 1 o. 0120  svéd különkiadás fejezet 1 kötet 2 o. 0003  spanyol különkiadás fejezet 09 kötet 1 o. 0125  portugál különkiadás fejezet 09 kötet 1 o. 0125

		A Tanács 80/368/EGK tizenegyedik irányelve(1980. március 26.)a tagállamok forgalmi adókkal kapcsolatos jogszabályainak összehangolásáról – Franciaország tengerentúli megyéinek kivétele a 77/388/EGK irányelv hatálya alól(80/368/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre, és különösen annak 99. és 100. cikkére,tekintettel a Bizottság javaslatára,mivel a Szerződés 227. cikk (2) bekezdésének harmadik albekezdése előírja, hogy a Közösség intézményeinek kell a Szerződés által előírt eljárások keretében biztosítaniuk Franciaország tengerentúli megyéinek gazdasági és társadalmi fejlődését;mivel a Bíróság által a 148/77 sz. ügyben 1978. október 10-én hozott határozat szerint a Szerződést és a másodlagos jogot Franciaország tengerentúli megyéiben is alkalmazni kell, kivéve, ha a közösségi intézmények határozatot hoznak e megyék gazdasági és társadalmi feltételeinek megfelelő egyedi intézkedésekről;mivel földrajzi, gazdasági és szociális helyzetük miatt célszerű Franciaország tengerentúli megyéit kivenni a Tanács 77/388/EGK irányelve [1] szerinti közös hozzáadottértékadó-rendszer hatálya alól;mivel ezen irányelv végrehajtása nem igényli a tagállamok jogszabályainak módosítását,ELFOGADTA EZT AZ IRÁNYELVET:1. cikk"– Francia Köztársaság:- tengerentúli megyék."2. cikkEz az irányelv 1979. január 1-jén lép hatályba.3. cikkEnnek az irányelvnek a tagállamok a címzettjei.Kelt Brüsszelben, 1980. március 26-án.a Tanács részérőlaz elnökG. Marcora[1] HL L 145., 1977.6.13., 1. o.--------------------------------------------------


title: A Tanács irányelve (1986. december 22.) a fogyasztói hitelre vonatkozó tagállami törvényi, rendeleti és közigazgatási rendelkezések közelítéséről

text:
Fontos jogi nyilatkozat

|

31987L0102

Hivatalos Lap L 042 , 12/02/1987 o. 0048 - 0053 finn különkiadás fejezet 15 kötet 7 o. 0202  svéd különkiadás fejezet 15 kötet 7 o. 0202

		A Tanács irányelve(1986. december 22.)a fogyasztói hitelre vonatkozó tagállami törvényi, rendeleti és közigazgatási rendelkezések közelítéséről(87/102/EGK)AZ EURÓPAI KÖZÖSSÉGEK TANÁCSAtekintettel az Európai Gazdasági Közösséget létrehozó szerződésre és különösen annak 100. cikkére,tekintettel a Bizottság javaslatára [1]tekintettel a Közgyűlés véleményére [2],tekintettel a Gazdasági és Szociális Bizottság véleményére [3],mivel jelentős eltérések mutatkoznak a tagállamok jogszabályaiban a fogyasztói hitelek területén;mivel ezek az eltérések torzíthatják a hitelezők közötti versenyt a közös piacon;mivel ezek az eltérések korlátozzák a fogyasztók lehetőségeit a hitelek megszerzésében egy másik tagállamban; mivel ezek befolyásolják a hitelkereslet mértékét és jellegét, és a termékek és szolgáltatások megvásárlását;mivel ennek következtében ezek az eltérések befolyásolják a fogyasztók által hitelből megvásárolható áruk és szolgáltatások szabad mozgását, és ezáltal közvetlenül érintik a közös piac működését;mivel, tekintettel a Közösségben a fogyasztóknak nyújtott hitelek növekvő mértékére, a közös piac létrehozása a fogyasztói hitelezés terén előnyös lehet a fogyasztók, a hitelezők, a gyártók, a nagykereskedők és a kiskereskedők, valamint a szolgáltatók részére egyaránt;mivel az Európai Gazdasági Közösség fogyasztóvédelemmel és a fogyasztók tájékoztatásával kapcsolatos politika programjai [4] – többek közt – előírják, hogy a fogyasztó védelemben részesüljön a tisztességtelen hitelfeltételekkel szemben és, hogy elsődleges fontosságú a fogyasztói hitelek általános feltételeinek összehangolása;mivel a jogszabályi és a gyakorlati különbségek egyenlőtlen fogyasztóvédelmet eredményeznek a fogyasztói hitelezés területén a különböző tagállamokban;mivel az utóbbi években a fogyasztók részéről elérhető és igénybe vett hiteltípusokban sok változás következett be; mivel új fogyasztói hitelfajták jöttek létre, és ezek folyamatosan alakulnak;mivel a fogyasztóknak megfelelő tájékoztatást kell kapniuk a hitelfeltételekről és költségekről, valamint az őket érintő kötelezettségekről; mivel ezeknek az információknak – többek között – tartalmazniuk kell a hiteldíj százalékban kifejezett éves mértékét, vagy ennek hiányában azt a teljes összeget, amit a hitelért fizetni kell; mivel, a hiteldíj éves, százalékban kifejezett mértékének közösségi számítási módszeréről vagy módszereiről szóló döntés megszületéséig, a tagállamoknak fenn kell tartaniuk e mutató számítására meglévő módszereiket vagy gyakorlatukat, vagy ennek hiányában rendelkezéseket kell hozniuk a fogyasztói hiteleket terhelő teljes költségek megadásáról;mivel a hitelszerződésben meghatározott feltételek hátrányosak lehetnek a fogyasztóra nézve; mivel a fogyasztók jobb védelme érhető el bizonyos, a hitelezés minden formájára alkalmazandó feltételek elfogadásával;mivel, bizonyos hitelszerződés- vagy ügylettípusokat jellegükből adódóan részlegesen vagy egészében ki kell zárni ennek az irányelvnek a hatálya alól;mivel a tagállamoknak lehetőséget kell biztosítani arra, hogy a Bizottsággal történő konzultáció alapján az irányelv hatálya alól kizárjanak bizonyos nem kereskedelmi jellegű, meghatározott feltételek mellett nyújtott hitelfajtákat;mivel egyes tagállamokban a közjegyző vagy bíró előtti közokiratba foglalási gyakorlat olyan, hogy szükségtelen megvalósítani ennek az irányelvnek bizonyos előírásait ezekre az okiratokra vonatkozóan; mivel a tagállamok számára ezért lehetőséget kell biztosítani az ilyen okiratok e rendelkezések hatálya alóli kivonására;mivel a nagy összegű hitelszerződések általában eltérnek a szokásos fogyasztói hitelszerződésektől; mivel ezen irányelv előírásainak alkalmazása a kis összegű szerződésekre szükségtelenül nagy terheket róna a fogyasztókra és a hitelnyújtókra egyaránt; mivel ezért meghatározott pénzügyi határértékek feletti vagy alatti szerződéseket ki kell zárni az irányelv hatálya alól;mivel a hirdetésekben és a hitelezői vagy a hitelközvetítői tevékenységet folytató személy hivatali helyiségében a hitelezési költségekre vonatkozó tájékoztatási kötelezettség megkönnyítheti a fogyasztó számára a különböző ajánlatok összehasonlítását;mivel a fogyasztóvédelem tovább javul, ha a hitelszerződések írásos formában készülnek, és tartalmaznak bizonyos minimálisan előírt elemeket a szerződéses kötelezettségre vonatkozóan;mivel áruhitelek nyújtásakor a tagállamok meghatározzák azokat a feltételeket, melyekkel az áru tulajdonjoga visszaszáll a hitelnyújtóra, különösen akkor, ha a fogyasztó ehhez nem járul hozzá; mivel a tulajdonjog átszállása esetén a felek közötti elszámolásnak olyan módon kell készülnie, hogy a tulajdonjog visszaszállása ne eredményezzen jogalap nélküli gazdagodást;mivel a fogyasztó részére lehetővé kell tenni a kötelezettségeinek határidő előtti teljesítését; mivel a fogyasztó ekkor a hiteldíj teljes összegének méltányos csökkentésére jogosult;mivel a hitelszerződésből eredő hitelezői jogosítványok átruházása nem eredményezheti a fogyasztó helyzetének gyengítését;mivel azok a tagállamok, amelyek lehetővé teszik a fogyasztónak a váltó, saját váltó vagy csekk használatát a hitelszerződéssel kapcsolatban, kötelesek gondoskodni a fogyasztó megfelelő védelméről az ilyen eszközök alkalmazása során;mivel az olyan áruk és szolgáltatások tekintetében, amelyek megszerzésére a fogyasztó hitelszerződést kötött, a fogyasztó részére az árut vagy szolgáltatást nyújtó féllel kötött szerződés által biztosított jogokon felül jogot kell biztosítani közvetlenül a hitelezővel szemben is, legalább az alábbiakban meghatározott körülmények esetében; mivel e körülmények azok, amikor a hitelező és az áruszállító vagy a szolgáltatást nyújtó között előzetes megállapodás létezik arról, hogy a fogyasztó részére kizárólag az adott hitelező nyújthat hitelt ettől a szállítótól történő áru- vagy szolgáltatás vásárlására;mivel az ECU-t a legutóbb a Tanács 2626/84/EGK rendeletével [5] módosított 3180/78/EGK tanácsi rendelet [6] határozza meg; mivel ebben az irányelvben ECU-ben megadott összegekből a nemzeti valutájukra történő átszámítással meghatározott értéket a tagállamok korlátozott mértékben kerekíthetik; mivel ebben az irányelvben szereplő értékeket a Közösség gazdasági és pénzügyi folyamatainak tükrében rendszeresen felül kell vizsgálni, és szükség esetén módosítani kell;mivel a tagállamok megfelelő intézkedéseket hoznak a hitelező vagy a hitelközvetítő személyek működésének engedélyezésére, felügyeletére vagy ellenőrzésére, illetve hitelszerződéssel vagy hitelfeltételekkel kapcsolatos fogyasztói kifogások megtételének biztosítására;mivel a hitelszerződések nem térhetnek el ebben az irányelvben foglaltak végrehajtására elfogadott előírásoktól a fogyasztó hátrányára; mivel ezeket az előírásokat nem lehet megkerülni a szerződések alakításával;mivel tekintve, hogy ez az irányelv bizonyos mértékben közelíti a tagállamok fogyasztói hitelre vonatkozó törvényi, rendeleti és közigazgatási rendelkezéseit, valamint előír egy bizonyos szintű fogyasztóvédelmet, a tagállamokat semmi sem akadályozza, hogy a Szerződés szerinti kötelezettségeik megfelelő figyelembe vétele mellett a fogyasztók védelme érdekében szigorúbb intézkedéseket tartsanak fenn vagy fogadjanak el;mivel legkésőbb 1995. január 1-jén a Bizottság jelentést nyújt be a Tanácshoz ennek az irányelvnek a alkalmazásáról,ELFOGADTA EZT AZ IRÁNYELVET:1. cikk(1) Ez az irányelv a hitelszerződésekre vonatkozik.(2) Ennek a irányelvnek az alkalmazásában:a) "fogyasztó" olyan természetes személy, aki az irányelv hatálya alá tartozó ügyletek során olyan célból jár el, amely saját kereskedelmi vagy szakmai tevékenységi körén kívül esik;b) "hitelező" olyan természetes vagy jogi személy, vagy ilyen személyek csoportja, amely a kereskedelmi, üzleti vagy szakmai tevékenysége gyakorlása során hitelt nyújt;c) "hitelszerződés" olyan szerződés, amely alapján a hitelező a fogyasztónak hitelt nyújt vagy annak nyújtására ígéretet tesz halasztott fizetés, kölcsön vagy más, ezekhez hasonló pénzügyi megoldás formájában.Szolgáltatás vagy közszolgáltatás folyamatos ellátására vonatkozó szerződések, amelyek keretében a fogyasztó jogosult részletekben fizetni az ellátás fennállása folyamán, ezen irányelv értelmében nem tekinthetőek hitelszerződésnek;d) "a fogyasztónak nyújtott hitel teljes költsége" mindaz a hitelezési költség, ideértve a hitelszerződéshez közvetlenül kapcsolódó kamatot és egyéb költségeket, amelyeket a tagállamok hatályos vagy későbbiekben elfogadásra kerülő előírásaiknak vagy gyakorlatuknak megfelelően állapítanak meg;e) "éves, százalékban kifejezett hiteldíj" a fogyasztónak nyújtott hitel teljes költsége a megadott hitelösszeg éves százalékában kifejezve, és a tagállamban elfogadott módszer szerint kiszámítva.2. cikk(1) Ez az irányelv nem vonatkozik:a) az olyan hitelszerződésekre vagy hitelnyújtásra vonatkozó ígéretekre, amelyek- elsődleges célja tulajdonjogok megszerzése vagy megtartása földre vagy egy meglévő vagy tervezett épületre vonatkozóan,- célja egy épület felújítása vagy javítása;b) a bérleti szerződésekre, kivéve azokat, amelyek alapján a bérlemény végül a bérlő tulajdonába kerül;c) a kamat vagy bármilyen más költség megfizetése nélkül nyújtott vagy rendelkezésre bocsátott hitelekre;d) az olyan hitelszerződésekre, melyek alapján kamatot nem számítanak fel, amennyiben a fogyasztó hozzájárul a hitel egyszeri fizetéssel történő kiegyenlítéséhez;e) a folyószámla-kedvezmény formájában egy hitel- vagy pénzintézet által nyújtott olyan hitelekre, melyek nem hitelkártya elszámolások.A 6. cikk előírásait azonban az ilyen hitelekre is alkalmazni kell,f) azokra a hitelszerződésekre, melyek összege 200 ECU-nél kisebb vagy 20000 ECU-nél nagyobb;g) azokra a hitelszerződésekre, amelyek alapján a fogyasztónak a hitelt- három hónapot meg nem haladó időtartam alatt, vagy- tizenkét hónapot meg nem haladó időtartam alatt legfeljebb négy fizetési részletben kell visszafizetnie.(2) Valamely tagállam, a Bizottsággal folytatott konzultáció alapján, eltekinthet ennek az irányelvnek az alkalmazásától olyan hitelfajták esetén, melyek megfelelnek a következő feltételeknek:- az éves hiteldíj kisebb, mint a piacon szokásosan alkalmazott hiteldíj,- nem került meghirdetésre a nyilvánosság számára.(3) A 4. cikk és a 6-12. cikk előírásai nem vonatkoznak azokra a hitelszerződésekre vagy hitel nyújtását kilátásba helyező szerződésekre – amennyiben ezek nem kerültek ki e cikk (1) bekezdésének a) pontja értelmében az irányelv hatálya alól -, amelyek biztosítéka egy ingatlantulajdon jelzáloggal való megterhelése.(4) A tagállamok a 6-12. cikk előírásai alól kivonhatják a közjegyző vagy bíró előtt aláírt, közokiratba foglalt hitelszerződéseket.3. cikkA megtévesztő reklámra vonatkozó tagállami törvényi, rendeleti és közigazgatási rendelkezések összehangolásáról szóló, 1984. szeptember 10-i 84/450/EGK tanácsi irányelv [7], valamint a tisztességtelen reklámra vonatkozó szabályok és alapelvek sérelme nélkül, a üzlethelységekben kihelyezett olyan hirdetésnek vagy ajánlatnak, amelyben egy személy hitelt vagy a hitelszerződés megkötésében való közreműködést ajánl, és amelyben feltüntetik a hitel kamatát vagy a hitel költségére vonatkozó bármilyen számértéket, tartalmaznia kell az éves hiteldíj mértékét is, szükség szerint egy jelképes példán keresztül bemutatva.4. cikk(1) A hitelszerződést írásba kell foglalni. A fogyasztó az írásba foglalt szerződésből egy példányt kap.(2) Az írásba foglalt megállapodás tartalmazza:a) az éves hiteldíj mértékének meghatározását;b) azokat a feltételeket, amelyek mellett az éves hiteldíj módosítható.Azokban az esetekben, amikor nem lehet megadni a teljes hiteldíj éves mértékét, a fogyasztó részére megfelelő tájékoztatást kell nyújtani az írásba foglalt szerződésben. Ennek a tájékoztatásnak legalább a 6. cikk (1) bekezdésének második francia bekezdésében foglalt információkat kell tartalmaznia.(3) Az írásba foglalt szerződésnek továbbá tartalmaznia kell a szerződés egyéb lényeges feltételeit.Ennek az irányelvnek a melléklete példa jelleggel felsorolja azokat a feltételeket, amelyeket a tagállamok az írásba foglalt szerződés lényeges részeként megkövetelhetnek.5. cikkA 3. cikktől és a 4. cikk (2) bekezdésétől eltérve és amíg az éves, százalékban kifejezett hiteldíj közösségi számítási módszerének vagy módszereinek bevezetésére vonatkozó döntés nem születik meg, azok a tagállamok, amelyek az erről az irányelvről való értesítéskor nem követelik meg az éves, százalékban kifejezett hiteldíj megadását, vagy amelyeknek ennek meghatározására nincs elfogadott módszerük, legalább a hitel fogyasztót terhelő teljes költségének megadását meg kell követeljék.6. cikk(1) A 2. cikk (1) bekezdésének e) pontjában biztosított kivétel ellenére, egy hitelintézet vagy pénzintézet és a fogyasztó között folyószámlán – a hitelkártya számla kivételével – megadott kedvezmény formájában történő hitelnyújtásra létrejött szerződés esetén, a szerződés megkötésekor vagy azt megelőzően a fogyasztót tájékoztatni kell- adott esetben a hitel megengedhető legnagyobb mértékéről,- az éves kamat mértékéről és azokról a költségekről, amelyek szerződés megkötésétől fogva felszámíthatók, valamint azokról a feltételekről, amelyek mellett ezek módosíthatók,- a szerződés megszüntetésének módjáról.Ezeket az információkat írásban meg kell erősíteni.(2) Továbbá, a szerződés fennállása alatt a fogyasztót tájékoztatni kell az éves kamat vagy a díjak minden változásáról annak felmerülésekor. Az ilyen tájékoztatás történhet számlaegyenleg kiállítása formájában, vagy bármilyen más, a tagállamok által elfogadott módon.(3) Azokban a tagállamokban, ahol a hallgatólagosan elfogadott hiteltúllépés megengedett, a tagállamoknak biztosítaniuk kell, hogy a fogyasztó tájékoztatást kapjon a felszámítható éves kamatról és díjakról és ezek minden változásáról, ha a hiteltúllépés időtartama meghaladja a három hónapot.7. cikkÁruhitelnyújtás esetén a tagállamok meghatározzák azokat a feltételeket, amelyek esetén az áruk tulajdonjoga visszaszáll a hitelnyújtóra, különösen abban az esetben, ha a fogyasztó ehhez nem járul hozzá. Biztosítják továbbá, hogy amikor a hitelező az áru tulajdonjogát visszavette, a felek közötti elszámolás olyan módon történjen, hogy a tulajdonjog visszavétele ne eredményezzen jogalap nélküli gazdagodást.8. cikkA fogyasztó jogosult a hitelszerződés szerinti kötelezettségeinek teljesítésére a hitelszerződésben meghatározott időpont előtt. Ilyen esetben, a tagállamok által meghatározott szabályok szerint, a fogyasztó jogosult a hitel teljes költségének arányos csökkentésére.9. cikkA hitelszerződés szerinti hitelezői jogok harmadik félre történő átruházása esetén, a fogyasztó jogosult a harmadik személlyel szemben minden olyan kifogást érvényesíteni, ami megillette őt az eredeti hitelezővel szemben, ideértve a beszámítási kifogást is, ha ez az adott tagállamban megengedett.10. cikkAzok a tagállamok, melyek a hitelszerződésekkel kapcsolatban a fogyasztó részére lehetővé teszika) a váltóval történő fizetést, ideértve a saját váltót;b) váltóval történő biztosítéknyújtást, ideértve a saját váltót és csekket,biztosítják a fogyasztó megfelelő védelmét ezen eszközök alkalmazása esetén.11. cikk(1) A tagállamok biztosítják, hogy a hitelszerződés léte ne befolyásolja az ilyen szerződés felhasználásával megvásárolt áru vagy szolgáltatás szállítójával szemben fennálló fogyasztói jogokat olyan esetekben, amikor az áruk vagy a szolgáltatások leszállítására nem kerül sor, vagy azok más okból nem felelnek meg a szerződésnek.(2) Amikora) a fogyasztó áruvásárlás vagy szolgáltatásban való részesülés céljából olyan személlyel köt hitelszerződést, aki nem azonos azok szállítójával;ésb) a hitelező és az áruszállító vagy a szolgáltatást nyújtó között előzetes megállapodás létezik arról, hogy a fogyasztó részére kizárólag az adott hitelező nyújthat hitelt ettől a szállítótól történő áru- vagy szolgáltatás vásárlására; ésc) az a) pontban említett fogyasztó hitelét ennek az előzetesen megkötött megállapodásnak a létrejöttét követően kapja; ésd) a hitelszerződés szerinti termék vagy szolgáltatás nem vagy csak részben kerül leszállításra, vagy az nem felel meg a szállítási szerződésnek; ése) a fogyasztó jogorvoslattal élt a szállítóval szemben, de az nem vezetett eredményre,a fogyasztót jogorvoslati jog illeti meg a hitelezővel szemben. A tagállamok meghatározzák, hogy e jogok milyen mértékben és milyen feltételek mellett gyakorolhatók.(3) A (2) bekezdés nem vonatkozik azokra az esetekre, ahol az adott ügylet által érintett összeg kisebb mint 200 ECU-nek megfelelő érték.12. cikk(1) A tagállamoka) biztosítják, hogy a hitelező vagy a hitelszerződés megkötését közvetítő személyek tevékenységüket akár e minőségükben, akár termékek és szolgáltatások szállítójaként hivatalos engedély alapján végezzék; vagyb) biztosítják, hogy a hitelező vagy a hitelközvetítő személyek tevékenységét egy intézmény vagy hivatalos szerv felügyelje vagy ellenőrizze; vagyc) elősegítik olyan megfelelő szervek létrehozását, amelyek hatáskörrel rendelkeznek a hitelszerződésekkel vagy a hitelfeltételekkel kapcsolatos panaszok fogadására, illetve a fogyasztók részére ezekkel kapcsolatos megfelelő tájékoztatásra és tanácsadásra.(2) A tagállamok előírhatják, hogy az 1. bekezdés a) pontjában említett engedély nem szükséges abban az esetben, amikor a hitelszerződésre ajánlatot tevő vagy a hitelszerződés megkötését közvetítő személy megfelel a Tanácsnak a hitelintézeti tevékenység megkezdésére és folytatására vonatkozó törvényi, rendeleti és közigazgatási tagállami rendelkezések összehangolásáról szóló, 1977. december 12-i első irányelve [8] 1. cikke szerinti meghatározásnak, és erre a tevékenységre engedélyt kapott ennek az irányelvnek a rendelkezései szerint.Amikor a hitelező vagy a hitelközvetítő személyek mind az (1) bekezdés a) pontja szerint mind a fent említett irányelv rendelkezései szerint engedélyben részesültek, de az utóbbi engedélyt később visszavonták, az (1) bekezdés a) pontja szerinti, kifejezetten hitelezői tevékenység folytatására szóló engedélyt megadó illetékes hatóságot erről értesíteni kell, és döntést kell hozni arról, hogy az érintett személyek folytathatják-e a hitelezői vagy a hitelközvetítői tevékenységet, vagy az (1) bekezdés a) pontja szerint megadott külön engedélyt vissza kell-e vonni.13. cikk(1) Ennek az irányelvnek az alkalmazásában ECU az, amit a 2626/84/EGK rendelettel módosított 3180/78/EGK rendelet határoz meg. A nemzeti valutában kifejezett egyenértéket első ízben azzal az árfolyammal kell rögzíteni, ami ennek az irányelvnek az elfogadása napján érvényes.A tagállamok az ECU-ben megadott összegek nemzeti valutára számított értékét kerekíthetik, ha az ilyen kerekítés értéke nem haladja meg a 10 ECU-t.(2) Ötévenként, és először 1995-ben, a Tanács a Bizottság javaslata alapján megvizsgálja, és ha szükséges, módosítja ebben az irányelvben szereplő értékeket a Közösség gazdasági és pénzügyi folyamatainak tükrében.14. cikk(1) A tagállamok biztosítják, hogy a hitelszerződések ne térjenek el a fogyasztó hátrányára az irányelvet végrehajtó, vagy annak megfelelő nemzeti jogszabályokban foglalt előírásoktól.(2) A tagállamok biztosítják továbbá azt, hogy azok a rendelkezések, amelyeket ennek az irányelvnek a megvalósítására fogadnak el, nem kerülhetők meg a szerződések alakításával, különösen a hitelösszeg több szerződésre történő szétosztása révén.15. cikkEz az irányelv nem akadályozza meg a tagállamokat, hogy a Szerződés szerinti kötelezettségeik megfelelő figyelembe vétele mellett a fogyasztók védelmére szigorúbb intézkedéseket tartsanak fenn vagy vezessenek be.16. cikk(1) A tagállamok hatályba léptetik azokat a rendelkezéseket, amelyek szükségesek ahhoz, hogy ennek az irányelvnek legkésőbb 1990. január 1-jéig megfeleljenek és erről haladéktalanul tájékoztatják a Bizottságot.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket ezen irányelv által szabályozott területen fogadtak el.17. cikkA Bizottság 1995. január 1-jéig jelentést nyújt be a Tanácshoz ennek az irányelvnek az alkalmazásáról.18. cikkEnnek az irányelvnek a tagállamok a címzettjei.Kelt Brüsszelben, 1986. december 22-én.a Bizottság részérőlaz elnökG. Shaw[1] HL C 80., 1979.3.27., 4. o. ésHL C 183., 1984.7.10., 4. o.,[2] HL C 242., 1983.9.12., 10. o.[3] HL C 113., 1980.5.7., 22. o.[4] HL C 92., 1975.4.25., 1. o. ésHL C 133., 1981.6.3., 1. o.[5] HL L 247., 1984.9.16., 1. o.[6] HL L 379., 1978.12.30., 1. o.[7] HL L 250., 1984.9.12., 17. o.[8] HL L 322., 1977.12.17., 30. o.--------------------------------------------------MELLÉKLETA 4. CIKK (3) BEKEZDÉSÉBEN HIVATKOZOTT FELTÉTELEK FELSOROLÁSA1. Egyes áruk vagy szolgáltatások vételének finanszírozására vonatkozó hitelszerződések feltételei:i. a szerződés tárgyát képező áruk és szolgáltatások megnevezése;ii. a vételár és a hitelszerződés szerint fizetendő ár;iii. részletfizetés esetén a részletfizetés összege, a részletfizetések száma és összege, valamint esedékességük időpontjai, vagy ezek megállapításának módja, amennyiben a szerződés megkötése időpontjában ez nem ismert;iv. utalás arra, hogy a fogyasztó a 8. cikk értelmében történő idő előtti visszafizetés esetén csökkentésre jogosult;v. utalás arra, hogy ki az áru tulajdonosa (ha a tulajdonjog nem száll át azonnal a fogyasztóra), és azokra a feltételekre melyek alapján a fogyasztó az áru tulajdonossá válik;vi. az esetleges biztosítékok megnevezése;vii. adott esetben az az időtartam, ami alatt a fogyasztó a szerződéstől következmények nélkül elállhat (megfontolási idő);viii. biztosítás esetén, utalás a megkövetelt biztosítás(ok)ra, és ha a biztosító megválasztása nem a fogyasztótól függ, akkor a biztosítási költségre.2. Hitelkártyával lebonyolított hitelszerződés:i. adott esetben a hitel megengedhető legnagyobb mértéke;ii. visszafizetési feltételek vagy e feltételek megállapításának módja;iii. adott esetben az az időtartam, ami alatt a fogyasztó a szerződéstől következmények nélkül elállhat (megfontolási idő).3. Folyószámlás hitelszerződések, amelyekre az irányelv egyéb rendelkezései nem vonatkoznak:i. adott esetben a hitel megengedhető legnagyobb mértéke vagy megállapításának módja;ii. használati és visszafizetési feltételek;iii. adott esetben az az időtartam, ami alatt a fogyasztó a szerződéstől következmények nélkül elállhat (megfontolási idő).4. Az irányelv hatálya alá tartozó más hitelszerződések:i. adott esetben a hitel megengedhető legnagyobb mértéke;ii. utalás az esetleges biztosítékokra;iii. visszafizetési feltételek;iv. adott esetben az az időtartam, ami alatt a fogyasztó a szerződéstől következmények nélkül elállhat (megfontolási idő);v. utalás arra, hogy a fogyasztó a 8. cikk értelmében történő idő előtti visszafizetés esetén csökkentésre jogosult.--------------------------------------------------